NaiveNeuron/SloPal huggingface dataset:
Huba, Mikuláš, poslanec NR SR (2014-12-10):
Ďakujem pekne za slovo. Ďakujem predkladateľom za tento návrh zákona, ktorý možno viac symbolicky ako prakticky, ale predsa významne prispieva k lepšiemu vyrovnaniu sa s našou minulosťou. Tento návrh a jeho predkladatelia a predkladateľky stoja na strane spravodlivosti, čo je vždy dôležité. A chcem sa poďakovať aj kolegovi Osuskému, že nám svojím príspevkom taktiež oživil pamäť a pripomenul to, že akékoľvek rozhodnutie prijaté v tejto sále až po úroveň jednotlivého poslanca a poslankyne je dôležité a vystavuje nám zrkadlo, a to nielen pred súčasnosťou, ale aj pred budúcnosťou. A hovorím to, samozrejme, aj preto, že o chvíľu budeme opäť vystavení tejto výzve a budeme toto svedectvo pred týmto zrkadlom v súvislosti s týmto návrhom zákona predkladať. A do tretice sa chcem poďakovať útlej veľkej žene Vierke Dubačovej a kolektívu jej spolupracovníkov a spolupracovníčok, ktoré včera v Banskej Bystrici zorganizovali naozaj vynikajúce a dojímavé apelatívne podujatie v predvečer Medzinárodného dňa ľudských práv pod výstižným názvom Pocta ľudskosti. A úplne na záver len celkom stručne a lakonicky konštatujem, že bude mi cťou tento návrh zákona podporiť. Vyzývam k tomu aj vás ostatných. Ďakujem pekne.
S. Janiš, poslanec: (2008-11-26):
Po druhé, celý marketing okolo stavania diaľnic dovoľuje obstarávať netransparentne alebo povedzme to úplne jednoucho, zadávať zákazky priamo rokovacím konaním bez zverejnenia. Ďalej tento zákon umožňuje obchádzať posudzovanie vplyvu stavby na životné prostredie. Jednoducho variantné riešenia diaľnic z dôvodu vplyvu na životné prostredie sa nebudú realizovať. To značí, že nenávratne likvidujeme jedinečnú prírodu Slovenska. Ďalej tento zákon uvaľuje alebo týmto zákonom uvaľujete predkupné právo štátu na pozemky občanov. Predkupné právo na ich pozemky. Zo zákona. Ďalej tento zákon likviduje samosprávu z procesu schvaľovania výstavby diaľnic. Jednoducho ste samosprávu vymazali. Kadiaľ pôjde diaľnica, samospráva je aut, územné konanie, ktoré bolo v moci samosprávy prenášate na orgány štátnej správy. A čo je smutné na tom, že všetky tieto veci a všetky tieto vaše vývrtky a tento váš marketing a útok na základné ľudské práva vám umožňuje ten, ktorý by tie základné ľudské práva na Slovensku mal chrániť, a to je Ústavný súd Slovenskej republiky, ktorý v tejto veci nekoná, a to je na tom najhoršie. Ten by vás mal zastaviť, ale ten nekoná.
Laššáková, Jana, podpredsedníčka NR SR (2013-10-25):
Ďakujem veľmi pekne za slovo, pani podpredsedníčka. Dovoľte mi teda, aby som z poverenia Výboru Národnej rady Slovenskej republiky pre ľudské práva a národnostné menšiny odôvodnila návrh zákona, ktorý predkladá výbor. Návrh zákona, ktorým sa mení a dopĺňa zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 až 1989 a o založení Ústavu pamäti národa je výsledkom konsenzu všetkých politických strán zastúpených v Národnej rade Slovenskej republiky a je predkladaný ako návrh Výboru Národnej rady Slovenskej republiky pre ľudské práva a národnostné menšiny. Výbor svojím uznesením ma zároveň poveril na uvedenie tohto zákona v druhom čítaní. Predmetným návrhom zákona reagujeme na aktuálnu situáciu nevyhnutnej potreby šetrenia finančných prostriedkov v rámci fiškálnej konsolidácie štátnych výdavkov. Tu by som chcela uviesť, že, a zvýrazniť, že tento návrh zákona je naozaj návrhom výboru a nevznikol z iniciatívy predsedu Správnej rady Ústavu pamäti národa, ako som mohla z niektorých vyjadrení zistiť. Podľa súčasnej platnej právnej úpravy patrí predsedovi dozornej rady bez ohľadu na výšku príplatku určenom správnou radou za výkon funkcie mesačne odmena vo výške trojnásobku priemernej mesačnej nominálnej mzdy zamestnanca v hospodárstve Slovenskej republiky zistenej Štatistickým úradom Slovenskej republiky za kalendárny rok predchádzajúceho roku, v ktorom sa mu má odmena vyplácať. Taktiež podľa súčasnej platnej právnej úpravy patrí jednotlivým ostatným členom dozornej a správnej rady za výkon funkcie mesačne odmena vo výške dvojnásobku priemernej mesačnej nominálnej mzdy zamestnanca v hospodárstve Slovenskej republike zistené Štatistickým úradom Slovenskej republiky za kalendárny rok predchádzajúci roku, v ktorom sa im má odmena vyplácať. Zmenou v § 10 ods. 5 zákona sa navrhuje iné vyplácanie odmien. Týmto návrhom sa vlastne ušetrí viac ako 110 tis. euro. Návrh zákona bol prerokovaný vo výboroch, ktorým bol určený a chcem uviesť, že takýto návrh bol v tých výboroch podporený. V spoločnej správe z výborov nie sú uvedené žiadne pripomienky. A keďže návrh zákona je v súlade s Ústavou Slovenskej republiky a nijako zásadne nemení a neovplyvňuje postavenie, význam, či plnenie odborných úloh Ústavu pamäti národa, poprosím vás, aby ste po tom, ako vás spravodajca oboznámi so spravodajskou informáciou, aj po rozprave hlasovali za tento návrh. A chcem oceniť to, že tento návrh bol ako návrh výboru a je naozaj výsledkom konsenzu politických strán, ktorí sú v tom výbore zastúpení. Ďakujem pekne a poprosím vás o podporu.
T. Cabaj, podpredseda NR SR: (2010-03-04):
Tretiu otázku položil pán poslanec Martin Fronc, opakuje sa: Kedy zrušíte vojenský obvod Javorina? Adresovaná je ministrovi Baškovi. Nie je potrebné odpovedať. Štvrtú otázku pán poslanec Alexander Slafkovský položil ministrovi zdravotníctva Slovenskej republiky Richardovi Rašimu a znie: „Pán minister, uvažujete o zjednodušení ošetrovateľského procesu? Formálne chyby sú často zámienkou na udeľovanie pokút ÚDZS poskytovateľom bez efektu na reálne zlepšenie zdravotníckej služby.“ Nech sa páči, pán minister, môžete odpovedať.
M. Hort, podpredseda NR SR: (2009-12-02):
S reakciou vo faktickej poznámke sa hlási pani poslankyňa Katarína Tóthová ako jediná. Uzatváram možnosť prihlásiť sa s faktickou poznámkou. Slovo má pani poslankyňa Tóthová. Nech sa páči.
D. Gabániová, poslankyňa: (2007-05-18):
Pán predseda, vážení kolegovia, v rozprave vystúpila pani poslankyňa Sabolová, ale nepodala žiadny návrh, akurát podala veľmi zaujímavé podnety. Najprv pristúpime k hlasovaniu o pripomienkach zo spoločnej správy. Dajte, prosím, hlasovať o pripomienkach pod bodmi 1 až 6 s odporučením gestorského výboru tieto schváliť.
J. Vaľová, poslankyňa: (2007-09-20):
Vážená Národná rada, dovoľte mi, aby som vystúpila na dnešnej schôdzi Národnej rady. K uvedenému vládnemu návrhu zákona ma určil Výbor Národnej rady Slovenskej republiky pre sociálne veci a bývanie na svojej 17. schôdzi. V súlade s § 73 zákona Národnej rady Slovenskej republiky č. 359/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú správu o predmetnom návrhu zákona. Z toho vyplýva, že návrh zákona obsahuje paragrafové znenie a dôvodovú správu. Cieľom navrhovanej novely zákona je prijať niektoré opatrenia, ktoré budú pôsobiť na zabezpečenie finančnej stability priebežne financovaného systému. Navrhuje sa zaviesť do právnej úpravy starobného dôchodcovského sporenia prvok dobrovoľnosti tak, aby existencia nenarušila stabilitu priebežného finančného systému. Okrem toho, okrem týchto zásadných zmien sa navrhujú aj ďalšie zmeny, vyplývajúce z poznatkov aplikačnej praxe. Predložený návrh zákona je v súlade s Ústavou Slovenskej republiky a ďalšími všeobecne záväznými právnymi predpismi a medzinárodnými dohovormi, ktorými je Slovenská republika viazaná. Dámy a páni, s ohľadom na oprávnenie, ktoré pre mňa ako spravodajcu vyplýva z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. o tom, že po rozprave prerokuje uvedený návrh zákona v druhom čítaní. Súčasne odporúčam v zmysle § 74 ods. 1 zákona č. 350/1996   Z. z. o rokovacom poriadku Národnej rady Slovenskej republiky v znení neskorších predpisov v súlade s rozhodnutím predsedu Národnej rady Slovenskej republiky č. 385 z 24. augusta 2007 prideliť návrh zákona, tlač 386, na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v lehote do 30 dní a gestorský výbor do 31 dní od jeho prerokovania v Národnej rade Slovenskej republiky. Ďakujem, pán predsedajúci, skončila som. Prosím, otvorte rozpravu.
Blanár Juraj, podpredseda NR SR (2023-03-30):
Prezentujme sa a hlasujme podľa odporúčania pani spravodajkyne. (Hlasovanie.) 127 prítomných, za 68, proti nebol žiaden, zdržalo sa 59. Schválili sme tieto návrhy. Nech sa páči ďalej, pani spravodajkyňa.
Kremský, Peter, poslanec NR SR (2022-12-07):
Ďakujem veľmi pekne. Vážený pán kolega Oravec, Janko, ďakujem za tvoje vystúpenie, myslím, že bolo veľmi vecné a myslím, že veľmi dôležité je zdôrazniť, že tu nehovoríme len o pekároch a zamestnancoch supermarketov, ktorí, ktorých mzdy priamo ovplyvňujú ceny tovarov, ktoré vyrábajú alebo predávajú. A tam myslím si, že by sme mali byť veľmi opatrní, pretože inflácia už má dopady na ceny tovarov, hlavne cez ceny tepla, ceny energií, ktoré sa výrazne zvýšili. A každý tovar, ktorý si vyžaduje tepelné spracovanie, je dneska dvakrát, trikrát drahší ako bol dajme tomu pred rokom. Čiže to je jeden výrazný vplyv. A toto by bol ďalší výrazný vplyv, pretože ak sa tá cena práce v nedeľu a v noci predraží, tak to bude mať jasný vplyv na ceny tovarov. Ale ide o to, že veľká časť priemyslu pracuje buď v troj alebo štvorzmennej prevádzke, teda buď iba v noci, alebo aj cez víkendy. A to znamená, že to bude mať dopad na ich náklady. Bude to mať dopad na ich zamýšľané investície. Na to, ako plánujú, ktorý model auta alebo ktorý výrobok vyrábať na Slovensku alebo v inej krajine. To sa porovnáva veľmi presne. Ráta sa tam s centami. Čiže myslím si, že treba si uvedomiť, že tu ovplyvňujeme budúcu konkurenciu, konkurencieschopnosť slovenského priemyslu, slovenskej ekonomiky. A myslím si, že tým sa predkladatelia až tak veľa nezaoberali, a to ma veľmi mrzí.
Viskupič, Jozef, poslanec NR SR (2014-01-29):
Ďakujem. Ja som v tom tvojom prejave našiel dva alebo tri body, ktoré by som chcel ešte možno nejakým spôsobom skomentovať, a to je, že, áno, pred trištvrte rokom sme interpelovali spolu pána ministra vnútra kvôli Banskej Štiavnici. Áno, je tu kauza, ktorá sa rieši teraz, lebo neviem čo, možno tvoje vloženie sa do toho, možno novinový článok. Ale Nitra sa odrazu dá riešiť. A mám pocit, že minister ako keby, už to tu párkrát aj odznelo, si spal na vavrínoch a nerobí a škodí Policajnému zboru. Myslím si, že je obludné to, čo počúvam teraz po chodbách parlamentu, a to je to, že táto schôdza v podstate pomohla iba ministrovi, pretože mohol ukázať to, akým spôsobom je treba jednať s tými, ktorí sú neprispôsobiví, a má teraz dostatočný priestor na to, aby sa zastal policajtov, aby sa zastal toho, akým spôsobom bolo prikročené a že je dobré, že niekto teda dostal po držke a my by sme mali sklopiť chvost a nejak sa v tomto neangažovať. Je to obludné. Je to obludné, akým spôsobom sa môže parlamentná debata zvrtnúť a čo a kde sa vytvára priestor pre posúvanie nejakých messageov. Obludné je to, že v prezidentskej kampani, ktorá aj týmto vystúpením beží, kde je obsiahnuté to, že by orgány v tomto štáte mali spolu spolupracovať... (Prerušenie vystúpenia časomerom.)
Laššáková, Jana, podpredsedníčka NR SR (2014-02-04):
S reakciou pán poslanec Bublavý, nech sa páči.
Brocka, Július, poslanec NR SR (2015-06-17):
Ďakujem za podporu kolegom Bobíkovi a Přidalovi, za ich podporné stanoviská a tiež teda súhlasím, teda s kolegom Přidalom, že ak by rozhodujúca skupina poslancov za SMER tento návrh nepodporila, tak privítame aj to, ak sa inšpirujú týmto návrhom. Lebo určite je to dobrý návrh, aby priamo deti mohli, zamestnané deti mohli podporiť svojich rodičov, ktorí sú na dôchodku.
Tóth, Vojtech, poslanec NR SR (2022-11-09):
Ďakujem. Pán predseda, dajte, prosím, hlasovať o tom, že Národná rada Slovenskej republiky prerokuje návrh vlády v skrátenom legislatívnom konaní.
Kondrót, Maroš, poslanec NR SR (2012-07-31):
Keďže sme hlasovali o pozmeňujúcich návrhoch zo spoločnej správy i o pripomienkach z rozpravy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Mihál, Jozef, poslanec NR SR (2018-10-17):
Už vám pán minister vlastne stihol zareagovať na tú výhradu na zvýšenie maximálnych vymeriavacích základov. Ďakujem. Ja len teda, už som sa prihlásil do faktickej, spomeniem tú celú humornú príhodu, ktorá sa udiala na rokovaní výboru pre sociálne veci. Päť poslancov za stranu SMER bolo podpísaných pod pozmeňovací návrh, podľa ktorého sa mal maximálny vymeriavací základ v sociálnom poistení zvýšiť na 11-násobok, 11-násobok priemernej mzdy zo súčasného už tak vysokého 7-násobku. No a týchto päť poslancov, teda ten návrh bol prednesený, rozpútala sa diskusia, ku ktorej prispela aj moja maličkosť faktickou poznámkou, a keď sa potom o tomto pozmeňovacom návrhu hlasovalo... (Prerušenie vystúpenia predsedajúcim.)
Hort, Milan, podpredseda NR SR (2010-10-22):
Ďakujem pani poslankyni, v tejto chvíli prerušujem rokovanie o tomto bode programu a pristúpime k ďalšiemu bodu, ktorým je druhé čítanie o vládnom návrhu zákona o poskytovaní dotácií v pôsobnosti Ministerstva kultúry a cestovného ruchu Slovenskej republiky . Vládny návrh zákona je pod tlačou 53, informáciu výboru máte ako tlač 53a. Prosím teraz pána ministra kultúry a cestovného ruchu Daniela Krajcera, aby vládny návrh zákona odôvodnil. Pán minister, nech sa páči. Pán minister, rečnícky pult patrí vám.
P. Pelegrini, poslanec: (2007-05-09):
Národná rada Slovenskej republiky schválila dňa 23. marca 2007 zákon o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov. Prezident Slovenskej republiky podľa čl. 102 ods. 1 písm. o) Ústavy Slovenskej republiky vrátil Národnej rade Slovenskej republiky zákon na opätovné prerokovanie a vo svojom rozhodnutí zo dňa 12. apríla 2007 uviedol dôvody na vrátenie zákona. Predseda Národnej rady   Slovenskej    republiky  rozhodnutím č. 253 z 13. apríla 2007 pridelil vrátený zákon na opätovné prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodársku politiku s termínom na prerokovanie vo výboroch vrátane gestorského výboru do 4. mája 2007. Za gestorský výbor určil Výbor Národnej rady Slovenskej republiky pre hospodársku politiku. Výbory, ktorým bol vrátený zákon pridelený, tento prerokovali s nasledovným záverom. Ústavnoprávny výbor Národnej rady Slovenskej republiky prerokoval vrátený zákon 25. apríla 2007 a uznesením č. 160 odporučil Národnej rade Slovenskej republiky zákon z 23. marca 2007 o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov, vrátený prezidentom Slovenskej republiky po opätovnom prerokovaní schváliť v znení zmeny uvedenej pod bodom A tohto uznesenia. Výbor Národnej rady Slovenskej republiky pre hospodársku politiku prerokoval vrátený zákon a odporučil po opätovnom prerokovaní schváliť v znení zmeny uvedenej pod bodom A tohto uznesenia. Gestorský výbor na základe stanovísk výborov k vrátenému zákonu vyjadrených v ich uzneseniach uvedených pod bodom III tejto informácie rokoval 4. mája 2007 o spoločnej správe výborov. Výbor Národnej rady Slovenskej republiky pre hospodársku politiku spoločnú správu neschválil. Zároveň ma poveril, aby som informoval Národnú radu Slovenskej republiky o výsledku prerokovania. Pán predseda, prosím, otvorte rozpravu.
V. Veteška, podpredseda NR SR: (2005-05-26):
Teraz prosím poverenú členku výboru pre vzdelanie, vedu, šport a mládež, kultúru a médiá pani poslankyňu Beátu Brestenskú, aby podala informáciu o prerokovaní materiálu vo výbore. B. Brestenská, poslankyňa: Vážený pán predsedajúci, vážený pán minister, vážené dámy a páni, keďže náš výbor neprijal žiadne platné uznesenie, dovoľte mi, aby som predniesla informáciu o výsledku prerokovania návrhu na riešenie dofinancovania novostavby Slovenského národného divadla (tlač 1147). Predseda Národnej rady svojím rozhodnutím z 27. apríla 2005 pod číslom 1153 pridelil návrh na riešenie dofinancovania novostavby Národného divadla Výboru Národnej rady pre vzdelanie, vedu, šport a mládež, kultúru a médiá. V zmysle uznesenia výboru pre vzdelanie, vedu, šport a mládež, kultúru a médiá z 9. mája pod č. 377 predkladám informáciu o výsledku prerokovania návrhu na riešenie dofinancovania novostavby Slovenského národného divadla. Výbor Národnej rady a) berie na vedomie návrh na riešenie dofinancovania novostavby Slovenského národného divadla a b) odporúča Národnej rade Slovenskej republiky prerokovať riešenie dofinancovania novostavby Slovenského národného divadla. Pán predsedajúci, skončila som.
Jarjabek, Dušan, poslanec NR SR (2020-07-23):
Ďakujem veľmi pekne za slovo, pán predsedajúci. Pán poslanec Kamenický, milý Laci, ja ti chcem naozaj veľmi pekne poďakovať za to, že konečne po dlhom čase zavial v tomto parlamente jeden normálny, čerstvý vzduch, ktorý pomenoval všetko to, čo sa tuná v tejto spoločnosti deje, a vystriedal ten zamatovičovaný puch, ktorý tuná už teda, už sa tu pomaly nedá dýchať preto, lebo toľko nepravdy, toľko hlúpostí, toľko nekompetentnosti, čo sme si tu mohli vypočuť, na ktoré si teda absolútne správne a veľmi, veľmi aj citlivo upozornil, jednoducho toto, videli sme to napríklad na vystúpení niektorých ministrov, to je naozaj spolok nekompetentných. Ale ja to teraz nehovorím s výsmechom, to sú ľudia, ktorí ešte pred, pred zhruba pol rokom nevedeli, že budú ministrami. Rátalo sa v rámci spoločenskej opozície úplne s iným osadenstvom a títo ľudia k tom prišli ako slepé kura k zrnu. Preto sa tak chovajú, ako sa chovajú. Ale najväčšie posolstvo z tvojho prejavu, ktorý si odnášam, je vlastne to, že skutočne ten 13. dôchodok pre seniorov táto koalícia darovala bankám. A najstrašnejšie na tom je, že doteraz o tom nevie. To je, to je ten znak tej totálnej nekompetentnosti, tej, skutočne toho, toho, čo nám na Slovensku hrozí, že títo ľudia rozhodujú o čomsi, o čom nemajú ani šajnu v mnohých prípadoch. Česť výnimkám. Toto je to, toto je to nebezpečie, že Slovensko sa dostane za chvíľu do neriešiteľných situácií a už s tým nepohne žiadna vláda, ktorá príde po týchto nekompetentných. Takže skutočne posolstvo absolútne: trinásty dôchodok táto koalícia darovala bankám.
J. Baška, poslanec: (2002-10-15):
I. Presperín, doterajší podpredseda NR SR: Monika Beňová. M. Beňová, poslankyňa: Sľubujem. I. Presperín, doterajší podpredseda NR SR: Juraj Blanár.
F. Mikloško, poslanec: (2005-05-18):
Pani kolegyňa Tóthová, keby bol mohol cestovať pán Michal Kováč mladší do Nemecka, tak by nebol utekal do Čiech a odtiaľ by nemusel byť vydaný. Veď presne potvrdzujete to, čo bola pravda. Jemu bol odobratý pas, dostal sa tam načierno a tak bol vydaný do Nemecka, aby mohol vypovedať, pretože ste mu nechceli dať pas. Veď to presne doplňuje to, čo som povedal. Čo sa týka... (Reakcia z pléna.) Ale to sú len detaily, pán Mečiar, veď mohli ste byť zbavený mlčanlivosti, mohli ste vypovedať o tejto kauze vtedy, keď ste boli poslancom. Veď ste boli poslancom, až kým ste nedali svoj mandát Ivanovi Lexovi a podobne, čiže mali ste dosť príležitostí. Ale, prosím, dnes ste vystúpili. Ale znovu opakujem, dajme veci prešetriť. Hovoríte, že sme v tom po uši. Nech sa páči, sme pripravení niesť všetku zodpovednosť, o ktorej ste rozprávali. Zahlasujte za zrušenie amnestií. Pod medzinárodným dozorom sme pripravení celú túto záležitosť pokojne vyšetriť.
Mezenská, Helena, poslankyňa NR SR (2013-10-23):
Pani predsedajúca, prosím vás pekne, upokojte poslancov strany SMER, skáču mi do faktickej poznámky. Ja si toto vyprosím, tento priestor patrí... (Reakcie z pléna.) Nech sa poslanci strany SMER prihlásia... (Prerušenie vystúpenia časomerom.)
Nachtmannová, Oľga, poslankyňa NR SR (2016-03-23):
Sľubujem. (Potlesk.)
Lučanský, Adam, poslanec NR SR (2024-06-12):
Prosím, dajte hlasovať o postúpení zákona do tretieho čítania.
Novotný, Viliam, poslanec NR SR (2011-07-07):
Ďakujem pekne, pán predseda. Národná rada Slovenskej republiky uznesením č. 438 z 19. mája 2011 po prerokovaní vládneho návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 346) v prvom čítaní, rozhodla, že podľa § 73 ods. 3 písm. c) zákona Národnej rady Slovenskej republiky o rokovacom poriadku Národnej rady prerokuje uvedený materiál v druhom čítaní a prideľuje návrh podľa § 74 ods. 1 citovaného zákona na prerokovanie: ústavnoprávnemu výboru, Výboru Národnej rady pre financie a rozpočet, Výboru Národnej rady pre sociálne veci, Výboru Národnej rady pre vzdelávanie, vedu, mládež a šport a Výboru Národnej rady Slovenskej republiky pre zdravotníctvo. Gestorský výbor nedostal žiadne pozmeňujúce a doplňujúce návrhy poslancov, ktorí nie sú členmi výborov, ktorým bol návrh zákona pridelený Výbory Národnej rady Slovenskej republiky, ktorým bol vládny návrh zákona pridelený, zaujali k nemu nasledovné stanovisko: Ústavnoprávny výbor Národnej rady Slovenskej republiky prerokoval vládny návrh zákona dňa 15. júna a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi. Výbor Národnej rady pre financie a rozpočet prerokoval vládny návrh zákona 14. júna a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi. Výbor Národnej rady pre sociálne veci prerokoval predmetný vládny návrh zákona 16. júna a odporučil Národnej rade návrh zákona schváliť. Výbor Národnej rady pre vzdelávanie, vedu, mládež a šport prerokoval predmetný vládny návrh zákona 16. júna a odporučil Národnej rade zákon schváliť s pozmeňujúcimi a doplňujúcimi návrhmi. Výbor Národnej rady pre zdravotníctvo prerokoval predmetný vládny návrh zákona dňa 16. júna a odporučil Národnej rade návrh zákona schváliť s pozmeňujúcimi a doplňujúcimi návrhmi. V časti IV spoločnej správy máte uvedené pozmeňujúce a doplňujúce návrhy, ako vyplynuli z rokovaní výborov aj s odporúčaním gestorského výboru. Je ich celkovo 59. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 581/2004 Z. z. vyjadrených v ich uzneseniach uvedených pod bodom IV tejto správy a v stanovisku gestorského výboru, odporúča Národnej rade návrh zákona, ktorým sa mení a dopĺňa zákon č. 581/2004 Z. z. o zdravotných poisťovniach, schváliť s odporúčanými pozmeňujúcimi a doplňujúcimi návrhmi. Gestorský výbor ďalej poveril spoločného spravodajcu výborov Viliama Novotného predniesť v súlade s príslušnými ustanoveniami rokovacieho poriadku spoločnú správu výborov na schôdzi Národnej rady Slovenskej republiky. Predmetná spoločná správa výborov Národnej rady o prerokovaní vládneho návrhu zákona, ktorým sa mení zákon č. 581 o zdravotných poisťovniach, bola schválená uznesením Výboru Národnej rady Slovenskej republiky pre zdravotníctvo, teda gestorským výborom, číslo 75 z 28. júna 2011. Vážený pán predseda, skončil som, prosím, otvorte rozpravu.
Hrnčiar, Andrej, podpredseda NR SR (2017-02-08):
Prosím kľud v rokovacej sále.
Halúz, Milan, poslanec NR SR (2014-02-05):
Ďakujem, pani predsedajúca, prosím, dajte hlasovať o postúpení návrhu zákona do druhého čítania.
T. Lebocký, poslanec: (2010-03-03):
Ale teraz poďme k ďalšej konkrétnej veci. Poďme k veci v tom zmysle, a teraz dovoľ, pán minister, aby som ťa z tohto miesta vyzval, sprav, pán minister, jednu tlačovú konferenciu, tlačovú besedu a zverejni všetky mimoregionálne reštitúcie, ktoré sa udiali za čias bačovania bývalého pána ministra Zsolta Simona a jeho priateľa, ktorý bol vtedy na funkcii generálneho riaditeľa Slovenského pozemkového fondu, pána Hydeghédyho. Urob to. Ja sa pamätám, že tieto údaje sme dali, ja osobne som ich dal k dispozícii médiám, keď sme boli na ostatnom poslaneckom prieskume na SPF. Ako keby hrach na stenu hádzal. Médiá toto nezaujíma. Skús spraviť tlačovú besedu, zverejni všetky tie veci, o ktorých teraz akosi s pátosom, pán poslanec, hovoríš, že teda ty si to mal všetko v poriadku a práve táto vláda je tá, ktorá nerieši tieto veci. Opak je pravdou. Zverejni to. Ďakujem za pozornosť.
Matovič, Igor, poslanec NR SR (2023-11-22):
Marek, ono v podstate obdivujem tvoju neúnavnú snahu bojovať proti záujmom pijavíc menom Haščák, Penta v slovenskom zdravotníctve a nemusíme sa vôbec čudovať, že pani ministerka spláca takto dlh, ktorý dostala vlastne do vena, do daru, alebo jej politická strana alebo celá v podstate súčasná vláda organizovaného zločinu od Haščáka, lebo to boli desiatky miliónov eur, čo dostali zadarmo inzerciu. Každá iná poctivá politická strana by si to musela kúpiť, oni to dostali zadarmo, ale s tým, že keď príde vhodná chvíľa, budú to musieť splatiť. No a teraz to splácajú, nečudujme sa. Jednoducho ľudia bez chrbtovej kosti, ktorí sú schopní zapredať aj chorých ľudí, chorých ľudí na rakovinu, onkologických pacientov, tak bez problémov to urobia, keď tú moc získajú, a teraz to robia. A to, že to obhajuje nejaká Cigániková, Szalay, lobisti Penty, to sa nečudujme, to sú jednoducho tá istá banda. Títo ľudia si nechali posielať inštrukcie počas vládnutia, len aby ožobračili Všeobecnú zdravotnú poisťovňu a natlačili peniaze do gágora mafiánovi Haščákovi. Mafiánovi Haščákovi, ktorý im to splácal obrovskou inzerciou v jeho médiách. Normálna, klasická, krásna korupcia. Nádherný príklad korupcie. Ospevoval ich všade v schránkach, špeciálne noviny kvôli nim začal vydávať a teraz prišla jeho chvíľa, teraz sú Haščákove hody a slúži tomu áno, ministerka zdravotníctva, ktorá by mala slúžiť chorým ľuďom. Ona slúži mafii, normálne vedome tuto príde a zneužíva svoje postavenie ministerky na to, aby zobrala onkologickým pacientom právo byť včas operovaní. Logicky, že to potom bude v prospech Haščáka. A nie ministerstvo zdravotníctva malo vytvoriť zoznam, koľko, kde čaká ľudí, ale zdravotné poisťovne. Áno, Haščákova Dôvera mala vytvoriť, ony to financujú, systém, ony mali mať prehľad, kto, ako poskytuje zdravotnú... (Prerušenie vystúpenia časomerom.)
Cigániková, Jana, poslankyňa NR SR (2016-04-26):
Dobre. Prosím vás, opýtajte sa pani Žitňanskej, ako sa jej sedí po boku s takýmto človekom, ako sa cíti, keď počúva tento výsmech spravodlivosti právnemu systému a všetkým slušným ľuďom. Celé Slovensko ju vidí, dúfam, že sa jej spí dobre, pretože predtým bola tvarom (pozn. red.: správne „tvárou“) boja proti korupcii a dnes je jej garantom. Ďakujem pekne. (Potlesk.)
M. Číž, podpredseda NR SR: (2008-10-29):
(Prerušenie rokovania o 17.45 hodine.) (Pokračovanie rokovania o 18.00 hodine.)
Gašpar, Tibor, podpredseda NR SR (2024-09-26):
Ďakujem, pán poslanec. Na vaše vystúpenie žiadna faktická poznámka, takže postupujeme. Pán poslanec Dostál, nech sa páči, máte slovo.
Šipoš, Michal, poslanec NR SR (2021-11-11):
Áno, áno, už to ide, takže odôvodnenie. Vzniknutá obštrukcia žiaka tretieho ročníka základnej školy Milanka Mazureka. (Potlesk.)
L. Žitňanská, poslankyňa: (2008-02-12):
Konštatujem, že uvedený návrh spĺňa z formálnoprávnej stránky náležitosti uvedené v § 67 a § 68 zákona Národnej rady o rokovacom poriadku, ako aj náležitosti určené v legislatívnych pravidlách. Zo znenia návrhu ústavného zákona je zrejmý účel navrhovanej právnej úpravy. Pripojená doložka zlučiteľnosti návrhu zákona s právom Európskych spoločenstiev a s právom Európskej únie spĺňa náležitosti uvedené v čl. 3 legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že po rozprave odporučí uvedený návrh ústavného zákona prerokovať v druhom čítaní. V súlade s rozhodnutím predsedu Národnej rady z 9. novembra 2007 č. 488 a podľa § 71 rokovacieho poriadku navrhujem, aby návrh ústavného zákona prerokovali všetky výbory Národnej rady Slovenskej republiky okrem výboru pre nezlučiteľnosť funkcií, výboru pre európske záležitosti, Osobitného kontrolného výboru Národnej rady na kontrolu činnosti Slovenskej informačnej služby, Osobitného kontrolného výboru Národnej rady na kontrolu činnosti Vojenského spravodajstva, osobitného kontrolného výboru na kontrolu činnosti Národného bezpečnostného úradu a Výboru Národnej rady Slovenskej republiky na preskúmavanie rozhodnutí Národného bezpečnostného úradu. Za gestorský výbor navrhujem Ústavnoprávny výbor Národnej rady Slovenskej republiky. A odporúčam, aby predmetný návrh ústavného zákona prerokovali výbory v druhom čítaní do 19. marca 2008 a gestorský výbor do 20. marca 2008. Ďakujem pekne, pán predsedajúci. Môžete otvoriť rozpravu.
M. Číž, podpredseda NR SR: (2006-12-12):
Vážené kolegyne, kolegovia, vyhlasujem rozpravu za skončenú. O slovo sa hlási navrhovateľka. Nech sa páči.
Zimenová, Zuzana, poslankyňa NR SR (2017-02-08):
Vážený pán predseda, vážené panie poslankyne, páni poslanci, z poverenia Výboru Národnej rady Slovenskej republiky pre ľudské práva a národnostné menšiny predkladám stanovisko výboru k splneniu podmienok navrhovaných kandidátov na verejného ochrancu práv, tlač 418a. V súlade s príslušným rozhodnutím predsedu Národnej rady výbor prerokoval návrh na voľbu verejného ochrancu práv na svojej 19. schôdzi 6. februára 2017. Na schôdzu boli pozvaní všetci traja navrhnutí kandidáti. Po ich vypočutí výbor prijal stanovisko uvedené v tlači 418a. V zmysle tohto stanoviska navrhnutí kandidáti Anton Čulen, Mária Patakyová a Janka Šípošová spĺňajú formálne podmienky na voľbu verejného ochrancu práv podľa § 4 ods. 2 zákona č. 564/2001 Z. z. o verejnom ochrancovi práv. Gestorský výbor navrhuje Národnej rade overiť, že navrhovaní kandidáti spĺňajú podmienky na voľbu a vykonať voľbu verejného ochrancu práv. Vážený pán predseda, otvorte, prosím, rozpravu.
B. Bugár, podpredseda NR SR: (2003-04-23):
P. Bódy, poslanec: Vážený pán predsedajúci, vážené panie poslankyne, vážení páni poslanci. Nebudem sa vyjadrovať zdĺhavo. Len veľmi stručne k § 2 ods. 3 vyhlášky 74/1994, ktorá hovorí o prerušení tehotenstva z genetických dôvodov. Genetické dôvody sú veľmi závažným aspektom prerušenia tehotenstva, ale na druhej strane, ak hovoríme o tom, že je to žijúci plod, potom si kladiem otázku, či to naozaj nie je vražda. Vražda to asi je, pretože z histórie poznáme narodené deti v Sparte, ktoré postihnuté hádzali zo skál. Takisto sa môže stať, že sa neobjaví genetický dôvod narodenia dieťaťa, narodí sa dieťa z abgarskóre 7 a je to „déeemočka“ a narodí sa postihnuté dieťa, čo s ním. Môžeme ho takisto nechať utratiť alebo zabiť. Stane sa človeku úraz počas života a je telesne, zdravotne ťažko postihnutý, nuž, čo s ním spravíme? Chcem tým povedať len jednu zásadnú vec. Ak hovoríme o nenarodenom dieťati ako o živom tvorovi, potom je pre mňa neprijateľné aj z genetických dôvodov a zvlášť teda do 24 týždňov tehotenstva umelo prerušiť tehotenstvo. Prosím, nechcem brať ženám dôvod alebo návod na rozhodnutie sa o prerušení tehotenstva, avšak nikto, kto neprešiel desať míľ v mokasínach ženy, ktorá zdravotne postihnuté dieťa vychovávala, by nemal mať právo, alebo by sa mal zdržať takýchto rozhodnutí. Preto by som bol rád, keby ste nepodporili tento návrh zákona, respektívne novelu tohto zákona. (Potlesk.)
Pellegrini, Peter, podpredseda NR SR (2020-09-16):
Veľmi pekne ďakujem. Dávam slovo opäť spoločnému spravodajcovi pánovi poslancovi Gyimesimu. Nech sa páči.
Bugár, Béla, podpredseda NR SR (2017-10-10):
Pán poslanec Jarjabek.
Kočiš, Eduard, poslanec NR SR (2021-02-03):
Ďakujem pekne za slovo, pán podpredseda. Pán kolega Šeliga, vláda je vo svojej podstate viac ako symbolom zlého politického manželstva, ktoré sa tuná na Slovensku deje. Na čele vlády stojí do seba zahľadený egomaniak, ktorý si zaumienil, že iba sám je zodpovedný za to, ako našu krajinu bude riadiť, nie vláda, ale iba on sám. Čiže on si zaumienil, že ja, Igor Veľký, som iba táto vláda. Desať mesiacov detinských hádok, nezhôd a krízy v tomto politickom manželstve je vlastne iba vyústením celého chaotického stavu, ktoré na Slovensku máme. Je iba prirodzeným vyústením toho, že v histórii Slovenskej republiky žiadna vláda nemala takú nízku dôveryhodnosť, ako má vláda nášho politického génia z Trnavy. Ekonomická likvidácia slovenskej populácie, podnikateľov, firiem je toho jasným dôkazom. Stav v školstve a stav v zdravotníctve je úplne neúnosný, zlý, chaotický a je spôsobený nedokonalým riadením štátu a chaotickým riadením vlády Igora Matoviča. Testovanie, vakcinácia a skríning, proste nič iné nepoznáte, nič iným sa neriadite. Prázdna špajza, o ktorej ste nám tu rozprávali pri nástupe vašej vlády, ktorú vám zanechala vláda či už Petra Pellegriniho, alebo Roberta Fica, asi taká prázdna nebola, nakoľko ste už minuli stovky miliónov eur na nezmysly a na chaotické opatrenia. Tam, kde peniaze ísť mali, tam nešli, naopak, tam, kde vôbec ísť nemali, tam boli poskytnuté. Takže jedinou cestou podľa môjho názoru, ako vyviesť naše krásne Slovensko z tohto politického marazmu, z tohto organizovaného chaosu, je naozaj vyslovenie nedôvery tejto vláde, ukončenie tohto politického trápenia a naozaj jediným riešením budú slobodné voľby, nové politické, nové politické zoskupenia, ktoré sa týmito voľbami udejú, pretože občania Slovenskej republiky už povedali, Igor, stačilo.
Dostál, Ondrej, poslanec NR SR (2017-12-05):
Ani k tomuto návrhu zákona nebol v spoločnej rozprave podaný žiadny procedurálny návrh, pán predsedajúci, dajte, prosím, hlasovať o tom, že Národná rada prerokuje návrh zákona v druhom čítaní.
Drdul, Dominik, poslanec NR SR (2023-01-25):
Áno, informácia neobsahuje žiadne pozmeňujúce návrhy, pristúpime preto k hlasovaniu o pozmeňujúcich návrhoch podaných v rozprave. Najprv budeme hlasovať o prvom pozmeňujúcom a doplňujúcom návrhu, ktorý predniesol poslanec Susko. Dajte, prosím, hlasovať, pán predseda.
Lehotský, Tomáš, poslanec NR SR (2020-12-01):
Och, pardon, predkladateľom je Milan Kuriak.
Bugár, Béla, podpredseda NR SR (2018-12-13):
Prezentujme sa a hlasujme. (Hlasovanie.) Prítomných 136 poslancov, za 80, proti 41, zdržalo sa 15 poslancov. Konštatujem, že aj tento návrh vrátený pánom prezidentom sme opätovne odhlasovali, prijali. Pred tým, dovoľte mi, kým skončím teda 39. schôdzu, aby som v mene vedenia Národnej rady vám zablahoželal všetko dobré k Vianociam, hlavne aby ste mali väčší kľud ako počas rokovania a, samozrejme, aby ste prežili Vianoce v zdraví. Predpokladám, že to isté môžem očakávať od kolegov. (Potlesk.) Takže, pán poslanec Glváč, ako podpredseda Národnej rady máte slovo.
Poliačik, Martin, poslanec NR SR (2011-09-07):
Pán kolega Zajac, ďakujem za pripomenutie témy nepedagogicky vzdelaných učiteľov, pretože prax nám ukazuje, že ak naozaj chceme približovať vzdelávanie a prax či už firemnú alebo aj umeleckú, alebo inú, teda približovať školu a reálny život, tak veľmi pomáha, ak niektorí z učiteľov nie sú pedagogicky vzdelaní, ale naopak, využijú svoj prirodzený pedagogický talent a učia na základe toho, čo sa oni sami naučili v praxi, či už v biznise alebo v umení, alebo v iných sférach spoločenského života. A vyjadrujem plnú podporu akémukoľvek technickému riešeniu toho, aby človek, ktorý učiť chce a vie a je motivovaný, mohol sa nejakým spôsobom zúčastňovať pedagogického procesu.
Figeľ, Ján, podpredseda NR SR (2014-11-08):
Nech sa páči, s reakciou Jozef Kollár.
Pellegrini, Peter, predseda NR SR (2015-03-17):
Prezentujme sa a hlasujme o návrhu zákona ako celku. (Hlasovanie.) Prítomných 89 poslancov, za hlasovalo 79, proti boli 3, zdržalo sa 6 poslancov, nehlasoval 1. Konštatujem, že Národná rada Slovenskej republiky schválila vládny návrh zákona o odpadoch. Teraz budeme hlasovať o desiatom bode schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 561/2007 Z. z. o investičnej pomoci, tlač 1352. Poprosím teraz spoločného spravodajcu pána poslanca Andreja Kolesíka, aby uviedol hlasovanie o tomto bode. Pán poslanec, nech sa páči, uvádzajte hlasovanie. (Hlasovanie o vládnom návrhu zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1352.)
Laššáková, Jana, podpredsedníčka NR SR (2012-11-29):
Ďalej prihlásený je do rozpravy pán poslanec Brocka. Nech sa páči. Máte to na dlhšie ako na päť minút? (Reakcia poslanca.) No dobre, tak necháme vás to dokončiť. Nech sa páči.
B. Bugár, podpredseda NR SR: (2004-09-24):
Pán podpredseda vlády, nech sa páči, môžete sa vyjadriť k rozprave.
Blanár, Juraj, podpredseda NR SR (2021-04-30):
Vidím, že pán minister je prichystaný reagovať s faktickou poznámkou, tak poprosím, aby ste ho zapojili. Nech sa páči, pán minister.
Cmorej, Peter, poslanec NR SR (2022-05-06):
Ďakujem pekne za slovo, pán predsedajúci. Vážené pani poslankyne, vážení páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený po tlačou 972. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. V zmysle oprávnení, ktoré pre mňa ako spravodajcu vyplývajúci z § 73 rokovacieho poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1012 z 11. apríla 2022 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady financie a rozpočet a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby sa predmetný návrh zákona prerokoval do 10. júna 2022 a v gestorskom výbore do 13. júna 2022. Prosím, pán predsedajúci, otvorte všeobecnú rozpravu, do ktorej sa hlásim ako prvý.
Paška, Pavol, predseda NR SR (2014-02-11):
Pekné predpoludnie, dámy a páni, budeme pokračovať v rokovaní. Ešte predtým procedurálne návrhy. Pani poslankyňa Žitňanská, Jana.
V. Tomanová, ministerka práce, sociálnych vecí a rodiny SR: (2008-09-11):
Uplatnenie novej meny si vyžaduje najmä úpravu ustanovení Zákonníka práce, zákona o minimálnej mzde. Zároveň sa navrhuje upraviť znenie niektorých ustanovení Zákonníka práce v nadväznosti na stanovisko vládneho výboru Európskej sociálnej charty v hodnotení súladu práva Slovenskej republiky s ustanoveniami Európskej sociálnej charty o obmedzení zrážok zo mzdy, ako aj vzhľadom na potreby praxe. Zavedenie eura sa dotýka aj ustanovení zákona o platových pomeroch niektorých ústavných činiteľov Slovenskej republiky, zákona o právnom postavení a platových pomeroch starostov obcí, primátorov miest a zákona o platových pomeroch a ďalších náležitostiach súvisiacich s vykonávaním funkcie predsedu samosprávneho kraja. Vládnym návrhom zákona sa upravujú aj vybrané ustanovenia zákona o službách zamestnanosti týkajúce sa vyplácania pomerných častí dávok a príspevkov uchádzačov o zamestnanie, výpočtu výšky zadanej zákazky na účely plnenia povinného podielu zamestnávania občanov so zdravotným postihnutím, výšky výpočtu odvodu za neplnenie povinného podielu zamestnávania občanov so zdravotným postihnutím a konkrétnych súm príspevkov, pokút a finančných čiastok ustanovených týmto zákonom. Vládnym návrhom zákona sa v príslušných ustanoveniach zákona o štátnej službe upravuje spôsob zaokrúhľovania jednotlivých platových náležitosti poskytovaných v eurách. Z dôvodu prechodu na menu euro sa novým spôsobom navrhuje úprava poskytnutia platu pri dočasnom vyslaní štátneho zamestnanca na vykonávanie štátnej služby v cudzine a na ne nadväzujúce ustanovenia. Navrhované úpravy ustanovení vyššie uvedených právnych predpisov sú spracované v súlade s ustanoveniami zákona o zavedení meny euro v Slovenskej republike. Ďakujem za pozornosť.
Blanár, Juraj, podpredseda NR SR (2022-11-15):
S faktickou poznámkou pán poslanec Ferenčák.
Hrušovský, Pavol, podpredseda NR SR (2011-03-31):
Hlasujeme, páni poslanci, o návrhu uznesenia tak, ako ho predložil spoločný spravodajca. (Hlasovanie.) 140 prítomných, 138 za, 2 nehlasovali. Národná rada Slovenskej republiky vyslovila súhlas s návrhom na vyslovenie súhlasu s medzinárodnou zmluvou. Panie poslankyne, páni poslanci, teraz by sme mali hlasovať	o vládnom návrhu zákona, ktorým prerokovávame v skrátenom legislatívnom konaní zákon 610/2003 Z. z. o elektronických komunikáciách. Keďže počas rokovania o tomto návrhu zákona došlo k pochybnostiam, či poverený, resp. člen vlády, ktorý uviedol v Národnej rade predložený vládny návrh zákona, má alebo nemá poverenie na zastupovanie neprítomného člena vlády, nedám hlasovať dnes o tomto návrhu. Už aj preto, lebo uznesenie vlády, ktorým Národná rada určila svojich alternátorov na prípadné zastupovanie neprítomných členov vlády, je zrejmé, že poverenie zastupovať pána podpredsedu vlády a ministra dopravy nemal pán minister, ktorý návrh zákona uviedol. Preto zajtra (Potlesk.) alebo v čase, kedy pán predseda rozhodne, pristúpime k rokovaniu o tomto bode programu. Prosím, páni poslanci, o pokoj v rokovacej sále. A poprosím teraz pána poslanca Kvasničku, aby z poverenia výboru Národnej rady Slovenskej republiky predložil Národnej rade hlasovanie o prerokovávanom návrhu.
Danko, Andrej, podpredseda NR SR (2024-02-15):
Keďže sme vyčerpali vystúpenia všetkých prihlásených ústne do rozpravy, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie? Chce sa vyjadriť k rozprave pán spravodajca? Nie. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov na vydanie zákona, ktorý sa mení a dopĺňa zákon č. 49/2002 Z. z. o ochrane pamiatkového fondu v znení neskorších predpisov. Návrh zákona je pod tlačou 153, návrh na jeho pridelenie na prerokovanie výborom je v rozhodnutí číslo 151. Dávam slovo poslancovi Michelkovi, aby za skupinu poslancov návrh zákona uviedol. (Rokovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 49/2002 Z. z. o ochrane pamiatkového fondu v znení neskorších predpisov , tlač 153.)
Laurenčík, Milan, podpredseda NR SR (2021-06-22):
Ďakujeme, pán poslanec. Na vaše vystúpenie teraz budú smerovať štyri faktické poznámky. Ako prvý, pán poslanec Tomáš Taraba, nech sa páči.
Hrnčiar, Andrej, podpredseda NR SR (2018-09-13):
Reakcia na faktické poznámky, pán poslanec Tomáš.
Bugár, Béla, podpredseda NR SR (2019-06-20):
Pán poslanec, chcete, aby som vás vykázal z rokovacej sály?! No tak! Nech sa páči.
Kotleba, Marek, poslanec NR SR (2023-02-16):
Ďakujem za slovo, pán podpredseda. Mne je len, mňa len zaráža to, že riešime tu nejaké limity o rozpočtovej zodpovednosti, ale tu sa ľudia vyjadrujú k jednému, k druhému, k tretiemu, čiže nevidím, že niektorí títo poslanci asi v tom nemajú úplne jasno. Ale určite ja si myslím, že tie limity by mali byť aspoň nejako správne nastavené, pretože vidíme teraz, ako to funguje, a po novom, aj keď majú tie limity na nákup vozidiel, či už je to nejakých ekologických, alebo sú to vozidlá, ktoré sú so spaľovacím motorom, tak jednoducho takéto organizácie to obchádzajú takým spôsobom, že využívajú vozidlá cez operatívny leasing. A keď má takáto organizácia vozidlo cez operatívny leasing, tak vtedy sa na ňu nevzťahuje tá rozpočtová zodpovednosť na nákup, lebo takéto vozidlo si nenakúpi a iba ho používa. Čiže mali by sme podľa mňa nejakým spôsobom nájsť cestu, ako – či už sú to úrady, alebo organizácie – im nastaviť ten vozový park, pretože tie vozidlá sa veľakrát nakupujú nezmyselne a nakupujú sa podľa emócií vedenia danej organizácie alebo daného úradu. Ďakujem.
P. Paška, predseda NR SR: (2009-02-10):
(Hlasovanie.) 141 prítomných, 140 bolo za, 1 bol proti. Návrh zákona sme pridelili výborom a určili lehotu na jeho prerokovanie. Pán poslanec Janiš bude uvádzať teraz hlasovanie v prvom čítaní o návrhu poslanca Národnej rady Slovenskej republiky Ivana Štefanca na vydanie zákona, ktorým sa mení zákon č. 507/2001 Z. z. o poštových službách v znení neskorších predpisov . Je to tlač 919.
J. Kvorka, poslanec: (2009-10-22):
Predseda Národnej rady Slovenskej republiky rozhodnutím č. 1318 z 15. októbra 2009 navrhol prideliť návrh zákona na jeho prerokovanie výborom a navrhol gestorský výbor, vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Cieľom navrhovanej právnej úpravy je podporiť vytváranie nových pracovných miest, zamedziť účelové rušenie pracovných miest zamestnávateľom a podporiť samostatnú zárobkovú činnosť absolventov škôl. Navrhovanou právnou úpravou sa predpokladá v roku 2009 vytvorenie 500 pracovných miest a 3 000 pracovných miest v roku 2010 v rámci príspevku na samostatnú zárobkovú činnosť a v rámci príspevku na podporu vytvorenia nového pracovného miesta sa predpokladá vytvorenie 500 pracovných miest v roku 2009 a 3 500 v roku 2010. Navrhovaná právna úprava je v súlade s ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre financie, rozpočet a menu. Za gestorský výbor navrhujem Výbor Národnej rady Slovenskej republiky pre sociálne veci a bývanie, pričom odporúčam, aby výbory, ktorým bol návrh zákona predelený, a gestorský výbor, ho prerokovali v termíne ihneď. Pani predsedajúca, ďakujem, skončil som svoju spravodajskú informáciu a prosím, otvorte rozpravu k predloženému návrhu zákona.